Societățile cu acțiuni la purtător reprezintă o ”specie” rară de vehicul de afaceri în România. Apelează la ele doar „inițiații”, puțini la număr. Prin faptul că ascund identitatea proprietarilor ”de facto” ai unei societăți comerciale, ele reprezintă paravanul perfect pentru operațiuni ilegale. Cea mai vizibilă dintre ele este ”ocolirea” prevederilor legale care impun persoanelor cu funcții publice, în special înalților demnitari, să își declare transparent averile. O altă consecință, sunt de părere specialiștii consultați de România Curată, o reprezintă tentația ca prin astfel de vehicule să se comită infracțiuni economico-financiare. Prima societate cu acțiuni la purtător a fost înființată în 1991 și în prezent funcționează 384 de astfel de societăți, conform datelor oficiale de la ONRC. Între ele se numără astăzi și celebra Tel Drum, protagonista unui scandal media de actualitate.

Am vrut să aflăm cum funcționează o societate cu acțiuni la purtător, cât de ”invincibil” e modelul societăților cu acțiuni la purtător și cât de benefic/negativ este pentru economia unei țări precum România. La aceste întrebări au încercat să răspundă patru foști miniștri din Guvernele Ciorbea, Năstase, Tăriceanu, Ponta și Grindeanu, un fost președinte al ANAF, un avocat de top specializat în drept comercial și un cadru universitar de la ASE București. Aceștia au explicat cum funcționează societățile comerciale cu acțiuni la purtător, cât de bine te poți ascunde în spatele lor și cât de benefice/maligne sunt pentru economie.

Există un moment al anului când proprietarul trebuie să se prezinte cu acțiunile lui

Un fost ministru și membru în funcții de prim rang în aparatul guvernamental, în prezent consultant financiar, a descris sub acoperirea anonimatului, ce sunt societățile cu acțiuni la purtător: ”Întotdeauna în societățile democrate există sistemul de companii anonime și în Franța și în alte state și la noi aceste companii anonime s-au realizat prin acțiuni la purtător. Acțiunile la purtător sunt același tip de acțiuni, numai că sunt sub formă scriptică și caracteristica lor e că se transmit prin simplă tradițiune, adică din mână-n mână. Dacă eu am acțiunile în mână azi, atunci eu sunt proprietar. Dacă ți le dau ție peste 10 secunde, tu ești proprietar. Dacă ți le dă ție iar în mână, tu ești proprietar. Numai că există un singur moment al anului, foarte important și anume momentul adunării generale, când la momentul adunării generale trebuie să se prezinte proprietarul cu acțiunile lui, de regulă cu un sac de acțiuni. Trebuie verificate toate acțiunile și atunci apare în acte numele proprietarului din momentul respectiv. Cel care le-a cărat cu el. Deci cineva poate fi timp de 364 de zile pe an proprietar și doar timp de o zi să le predea altcuiva, care să se prezinte la AGA cu ele, ca proprietar, iar apoi să le reprimească din nou. Iar acel proprietar care se prezintă cu ele la ședința AGA, el e cel care decide în ziua respectivă la Adunarea Generală cum se dau dividendele și bineînțeles banii ajung teoretic la el. Asta e particularitatea. Ce se întâmplă în timpul anului, asta e cu totul altă poveste”.

Același expert explică și diferența între societățile cu acțiuni la purtător și offshore-uri: ”În societățile democratice, exact cum au permis să existe offshore-uri, așa au permis să existe și astea. Spre deosebire de societățile cu acțiuni la purtător, într-un offshore apare proprietarul real, pentru că se înregistrează sub o anumită formulă și trebuie să existe acolo într-un registru. La offshore-uri există două sisteme de companii, ”companiile trust” și ”companiile foundation”. Trust-ul este un tip de companie care există în Lichtenstein, în Jersey, în toate cele 64 de offshore-uri. În cazul trustului te înscrii într-un registru unde compania respectivă mai are încă 2000 de companii înregistrate în registrul respectiv. Tu îți transferi toate proprietățile din România pe această companie trust, care e din Jersey. Deci nu mai apari cu nici un fel de proprietate în România. Iar dacă cumva mori, problema cu trust-ul e că moștenitorul trebuie să vină să facă proba asupra succesiunii. Asta e particularitatea. Și mai este celălalt tip de offshore, care se numește ”foundation”, care este mai scumpă decât ”trust-ul”, în care se trec într-un registru inclusiv ce se întâmplă cu compania dacă tu mori. Și atunci nu mai e nevoie să vină cu actele de succesiune, pentru că e scris în registru că vine amanta nu știu cui, sau nu știu cine. Aceste două formule de ascuns averi sunt legate de offshore-uri. Dar diferența dintre acțiuni la purtător și offshore, diferența e că la offshore apar proprietarii. Problema este că n-ai cum să ajungi la ei, pentru că sunt acele companii specializate, pentru care ”discreția” este jobul lor. Nu pătrunde nimeni acolo. Au fost doar două penetrări. Una în Liechtenstein, în 2002, când un salariat a dat o dischetă și una mai recentă în Panama. Dar în rest nu pătrunde nimeni acolo”.

Fostul ministru admite că e posibil ca acest tip de firme să fie folosite și în operațiuni sub acoperire ale serviciilor secrete, însă per total, consideră că societățile cu acțiuni la purtător au un rol nociv pentru mediul economic, însă la nivel înalt nu se dorește eliminarea lor: ”Existența firmelor cu acțiuni la purtător e o prostie, dar ele există. N-au nici o bază logică. Vedeți câte probleme fac și offshore-urile și nimeni nu le desființează. E clar că există o conjurație mondială. Ce stă la baza ei nimeni nu știe. Vedem că se tot schimbă conducători de stat, dar astea rămân la fel. Și eu m-am confruntat cu astfel de probleme de firme cu acțiuni la purtător, când eram în Guvern. Îți râdea în față ăla care știai că-i proprietar, dar tu n-aveai cum să demonstrezi și n-aveai ce face. Dacă ar dispărea mâine societățile cu acțiuni la purtător, n-ar fi nici un impact. Asta e o problemă legată de proprietari. De exemplu se pot schimba toți proprietarii de la toate companiile din România. Nu se întâmplă absolut nimic. Companiile merg mai departe Acest tip de firmă dintotdeauna a fost tolerată în România și niciodată nu s-a discutat despre ea. Chiar când încercam să generăm presiuni pe tema acțiunilor la purtător, niciodată n-a discutat nimeni. Probabil e o complicitate. Eu n-am reușit să penetrez, în ciuda funcțiilor prin care am trecut, deși m-am confruntat direct cu ele. Multe din companiile cu care am interacționat erau cu acțiuni la purtător și venea un individ, pur și simplu. Se uitau colegii mei la el: ”Cine ești?”. ”Proprietarul. Uitați am aici acțiunile în sac, le numărăm” și cu asta basta. Îmi amintesc de o companie cu acțiuni la purtător în care și statul român avea vreo 12%. O dată pe an, când era AGA, trebuia să mergem după noi cu 3 saci plini cu acțiuni, să se uite la acțiuni și să le ia numerele, că altfel nu te recunoștea de acționar”.

Florin Jianu, fost ministru din partea PSD și-ar dori să existe voință politică în Parlament pentru eliminarea lor

Pe acest subiect am cerut și opinia lui Florin Jianu, ex-ministru delegat pentru Întreprinderi Mici şi Mijlocii, Mediu de Afaceri şi Turism în perioada martie-decembrie 2014, în Guvernul Ponta, precum și ministru deținător al aceluiași portofoliu în Guvernul Grindeanu, până la momentul demisiei de onoare după adoptarea ”noaptea, ca hoții”, a OUG 13. Răspunsul acestuia este: ”Câtă vreme legea permite, nu e ceva interzis. În al doilea rând, vă mărturisesc că nici eu nu era foarte familiarizat cu acest tip de existență a unei firme, până când apele s-au tulburat în aceste zile. În al treilea rând cred că cineva cu inițiativă din Parlament, sau din Guvern, dacă Guvernul e unul puternic și cu forță, poate să modifice legea și să oblige să iasă la lumină acționariatele, interzicând existența acestui tip de firme, tocmai pentru că ridică foarte multe suspiciuni. Eu nu spun că sunt corecte sau incorecte, însă dacă sunt atât de multe suspiciuni în societate, nu mai bine modificăm Legea Societăților Comerciale? Dacă ar fi eliminat acest tip de societăți, mediul economic n-ar fi afectat în nici un fel. Ba din contră, poate ar limpezi niște ape care nu sunt limpezi și cred că dacă oamenii politici n-au nimic de ascuns în sensul ăsta, ar fi primii care ar face modificarea”.

Sebastian Bodu: interzicerea acțiunilor la purtător ar duce la infringement

Sebastian Bodu, ex-președinte al ANAF, ne-a declarat, referitor la rațiunea de a exista a acestui tip de firme: ”E discuție lungă si destul de tehnica. Am scris în tratatul meu de drept societar de chestiile astea. Ele există de cand lumea si pământul si vor exista, deoarece sunt reglementate inclusiv de dreptul european. Interzicerea lor ar duce la infringement. Si, oricum, ar fi inutila pentru cei care isi ascund averile. Doar i-am afecta pe cei corecți. Ideea acestui tip de societăți este de a nu se sti identitatea… De exemplu, sunt fonduri de investiții care nu au voie să investească în anumite domenii de activitate. Și atunci o fac, dar prin acțiuni la purtător. Sau sunt state care interzic cetățenilor și companiilor lor să investească în alte state. Ori invers, state care interzic investiții din alte state. Și atunci se apelează la acțiuni la purtător. Sunt legislații unde transferul acțiunilor nominative este greoi. Și atunci vrei să eviți. Sau vrei să eviti impozitul pe tranzacție. Să eviți legal plata impozitelor nu e evaziune. Chiar și a te pune la adăpost de creditori nu e per se ilegal.

Punctul de vedere al expertului în drept comercial

Un avocat senior de la una din casele de avocatură cele mai importante din România, a explicat tot sub discreția anonimatului, care este contextul în care a apărut și rezistă pe piață această ”specie” de societate comercială: ”Societatea cu acțiuni la purtător nu are nimic rău în sine. E vorba de SA-uri (societăți pe acțiuni) cărora legea societăților comerciale (31/1990) le permite să își organizeze evidența acțiunilor inclusiv în această formă. Deci, în fapt, când ne referim la acțiuni la purtător, vorbim doar de una din modalitățile permise de lege pentru ținerea evidenței acțiunilor emise de SA-uri. Noi le avem în prezent în primul rând pentru că în trecut, în țările cu un capitalism dezvoltat, ele au avut o răspândire foarte mare, fiind practic tipul principal de acțiuni existente pe piață. Utilitatea acestora, în plan economic și juridic, ține de rapiditatea circulației lor, proprietatea asupra lor transmițându-se, practic, prin simpla transmitere ‘din mână în mână’. Caracteristica respectivă, care ține de circulația rapidă și facilă, nu este proprie doar acțiunilor la purtător, ci este comună și altor instrumente legale și financiare folosite atât în trecut cât și în prezent: cecul, cambia, biletul la ordin, anumite tipuri de obligațiuni, șamd. Așadar, ‘ecosistemul’ ăsta de titluri conține exemple de documente care pot ajunge să se refere la valori materiale foarte mari și care pot circula de la un titular/proprietar la altul fără limitări și fără sau doar cu minime formalități pentru a confirma transmiterea de la un deținător la altul.

Reprezentantul Casei de Avocatură consultat noi ne-a declarat că nu există studii privind beneficiile economice aduse de acest tip de firme: ”Fără o analiză aplicată și detaliată, care nu știu sa existe la acest moment, e greu de dat un răspuns academico-indestructibil. Dar, strict ca o părere de profesionist cu experiență, probabil că impactul ar fi unul neglijabil, sau dacă ar fi vreunul ar trebui măsurat inclusiv dacă nu cumva avantajele sunt mai mari decât dezavantajele”.

Specialistul în legislație comercială admite posibilitatea folosirii societăților cu acțiuni la purtător drept paravane de către demnitari care vor să fenteze legea: ”Aparent, utilizarea acestui sistem ar putea permite eludarea legii în acele cazuri în care politicianul este atât de suficient și inconștient, încât să creadă că dacă ține așa ceva în mână, scapă basma curată, eludând astfel criteriile de transparență obligatorie pentru acest tip de funcții publice, via declararea și prevenirea conflictelor de interese, etc. În același timp, e o realitate că există deja presiuni de ordin internațional care să restrângă/elimine în alte jurisdicții, cum e Israel, de exemplu, dar și altele, acest tip netransparent de deținere a acțiunilor în societățile comerciale care gravitează în jurul afacerilor publice (participarea însăși la licitațiile publice a unor companii care blochează accesul la evidența transparentă, publică a structurii de control – acționari, asociați, etc – de genul acțiuni la purtător, societăți offshore care sunt înregistrate în jurisdicții secretoase, șamd – ar trebui să reprezinte un red flag în sine pentru riscul săvârșirii de infracțiuni sub adăpostul unui astfel de paravan).

Însă aș vrea să subliniez că fie cu acțiuni la purtător, fie fără, cu sistemul clasic de deținere (înregistrat la Registrul Comerțului), politicienii care își asumă riscul de a eluda legea se bazează pe interpuși. Cu alte cuvinte, este foarte puțin probabil (spre 100% sigur) că chiar și cu acțiuni la purtător, ei nu vor putea eluda legea de unii singuri, doar cu acțiunile alea purtate la chimir. Ci, chiar și în cazul acțiunilor la purtător, se vor baza pe niște intermediari cu mâna cărora vor îndeplini actele comerciale sau de management pentru societatea respectivă, în vreme ce acțiunile propriu zise stau în dulapul/salteaua sau seiful ‘șefului’. Așadar, chiar dacă un personaj ar deține așa ceva în dulap în ziua de azi – sau ar fi deținut în trecut acțiuni la purtător la o firmă, nu le-ar fi putut utiliza la vedere, el personal, ci toate astea le-ar fi făcut, sigur, tot cu mâna unui interpus. Or, venind cu discuția la acest punct, vedem ca situația acțiunilor la purtător ar putea fi similară cu interpunerea din celelalte tipuri de societăți (cu acționarii/asociații înregistrați ‘la vedere’ în Registrul Comerțului, când în loc să țină acțiunile în sertarul său, le dă în mâna unui interpus (cumătrul, finul, omul de încredere) care apare ca acționar vizibil. Sau poate doar alege să facă afaceri cu firma deținută real de terți, dar care după aceea întorc sume de bani/kick back către ”cine trebuie” din sistemul public. Prin urmare, dezbaterea publică nu ar trebui să fie focalizata doar asupra acestei particularități de organizare a societăților cu acțiunile la purtător, care e o temă destul de oropsită în context, ci pe miza mai mare care ține de rolul intermediarilor care gravitează în jurul politicienilor și despre impotența în primul rând la nivel de instituții de forță, care nu văd, fie că nu pot, fie că nu vor, realitatea și să facă documentarea, mai întâi informativă și apoi penală corespunzătoare în astfel de cazuri. Întrebarea fundamentala este de ce marile instituții de forță nu sunt în stare să facă lumină în tot păienjenișul ăsta de pitifelnici care gravitează în jurul politicienilor și sunt cărăuși de afaceri tenebroase sau șpăgari de-a dreptul? De ce se bazează, în secolul 21, doar pe spovedanii de tip Evul Mediu. Și pe vremea Inchiziției mărturisirea era regina probelor. Pare că suntem la același nivel, deși o analiză pe circuitul banilor în natură, fie că s-a întâmplat prin bănci – ceea ce ar fi foarte, foarte ușor de instrumentat în ziua de azi, sau scoși cu sacoșa – unde ar apărea probleme de spălarea banilor, este foarte usor de realizat”.

Asistent universitar ASE: ”Nu pot exista atuuri sau câştiguri pentru economie generate de existenţa acestor societăţi”

Dr. Ștefan Gherghina, asistent universitar în cadrul Facultății de Finanțe, Asigurări, Bănci și Burse de Valori a ASE București, a făcut un scurt istoric al acestui tip de firme: ”Societăţile pe acţiuni la purtător au apărut în Statele Unite ale Americii în perioada de după Războiul Civil American (1865-1885). Scopul apariţiei acestui tip de societăţi a fost reprezentat de necesitatea finanţării reconstrucţiei naţiunii americane. În România, societăţile pe acţiuni la purtător au apărut după anul 1990, respectiv perioada post-comunistă care a permis înfiinţarea societăţilor comerciale cu capital privat. În România, acţiunile la purtător sunt reglementate de Legea nr. 31/1990 privind societățile comerciale. Astfel, art. 91(1) precizează faptul că „în societatea pe acţiuni, capitalul social este reprezentat prin acţiuni emise de societate, care, după modul de transmitere, pot fi nominative sau la purtător.”, în timp ce conform art. 92(4) „acţiunile nominative pot fi convertite în acţiuni la purtător şi invers, prin hotărârea adunării generale extraordinare a acţionarilor”, iar „dreptul de proprietate asupra acţiunilor la purtător se transferă prin simpla tradiţiune a acestora.” (art. 99)”. Din punct de vedere al existenței unei evidențe a acționarilor care se perindă printr-o firmă cu acțiuni la purtător ”conform art. 177(1)(a) din Legea nr. 31/1990 privind societățile comerciale „în afară de evidenţele prevăzute de lege, societăţile pe acţiuni trebuie să ţină: un registru al acţionarilor care să arate, după caz, numele şi prenumele, codul numeric personal, denumirea, domiciliul sau sediul acţionarilor cu acţiuni nominative, precum şi vărsămintele făcute în contul acţiunilor.”. Ca atu, costurile operării unei astfel de firme pot fi mai reduse, iar ca minus, acest tip de firme are ”acces redus la finanţare externă”.

Cadrul didactic de la ASE a ținut să sublinieze și faptul că s-a realizat un studiu despre riscurile de infracţionalitate legate de existenţa acestui tip de firme chiar în 2017, de către Transparency International EU: ”Under the Shell. Ending Money Laundering in Europe”, dar există și un studio mai vechi al OECD, din 2001: ”Behind the Corporate Veil. Using Corporate Entities for Illicit Purposes”.

Există state care au interzis acţiunile la purtător, dintre care putem menţiona: Belgia (interzise din data de 1 Ianuarie 2008 prin „Act of 14 December 2005”), Cehia (interzise din data de 20 Iunie 2013 prin „Act No. 134/2013 Coll.”), Cipru, Malta, Marea Britanie (interzise din data de 26 Mai 2015 prin „Small Business, Enterprise and Employment Act”)”.

Ștefan Gherghina a punctat și că ”Efectul interzicerii existenţei firmelor cu acţiuni la purtător asupra economiei unei ţări ar fi doar pozitiv întrucât ar determina creşterea transparenţei şi implicit a nivelului de încredere… Nu pot exista atuuri sau câştiguri pentru economie generate de existenţa acestor societăţi”. În schimb, acesta atrage atenția că eliminarea acestui tip de companii dintr-o anumită țară ”nu ar determina un impact semnificativ, atâta vreme cât eliminarea companiilor cu acţiuni la purtător nu ar avea loc în toate statele”.

În aceeași notă, un fost ministru de finanțe a declarat că eliminarea controversatului tip de firmă nu ar avea efecte secundare nedorite: ”Nu cred că ar fi vreo catastrofă dacă ar dispărea”.

Un alt fost ministru, de asemenea cu vastă expertiză în domeniu, a declarat tot sub anonimat că acest tip de societăți încurajează infracțiunile economice: ”Acțiunile la purtător pot ascunde proprietatea și facilita evaziunea fiscală, între altele. Vă dați seama că dacă dispar, sunt furate, nu pot fi revendicate cu dovezi de proprietate”.

Mai jos prezentăm lista societăților comerciale cu acțiuni la purtător, în activitate la nivelul lunii iunie 2017, în număr de 384, furnizată de ONRC. Rugăm cititorii care au indicii despre utilizarea unor astfel de ”vehicule” de afaceri în operațiuni controversate, să ni le semnaleze:

FIRMA JUDET MAXXAM GRAND S.A. Argeş MVT RENTALS S.A. Argeş SPRING SERV COM S.A. Teleorman EVOLVE PROPERTY MANAGEMENT S.A. Argeş MAIA RESIDENCE INVEST S.A. Argeş R.P.M. CONSTRUCŢII DRUMURI S.A. Argeş MUNTENIA ASSET MANAGEMENT S.A. Argeş COLINA VERDE APARTHOTEL S.A. Bihor PRECISION TOOL STEEL S.A. Bistriţa-Năsăud GLOBAL MEAT CENTER S.A. Braşov DTK RENT CONCEPT S.A. Braşov TRANSILVANIA CLASS S.A. Braşov TARGET STAR GROUP SA Braşov CĂMÂRZAN ASSET HOLDING S.A. Braşov PROGRESS SA Braşov NIDAVGI INVEST S.A. Brăila SERSOUTIF SA Brăila OLDROAD CONSTRUCT SA Brăila ASPECO MOTOR GROUP S.A. Brăila PHOENIX IND SA Brăila TEHNONAV – SANTIER NAVAL DE CONSTRUCTII SI REPARATII NAVE SA Brăila SCAD SA Brăila NANOTECH WATER SOLUTION S.A. Buzău NOVO MANAGEMENT S.A. Cluj YNUA VENTURE S.A. Constanţa TAN STEEL RECYCLING S.A. Constanţa KRMY WORLD S.A. Constanţa ARGENTA S.A. Constanţa AVANTAJ MARKET NEPTUN S.A. Constanţa ROYAL PARADISE DELTA CLUB S.A. Constanţa APV MEDIA TURISM SA Constanţa ANESS BLACK S.A. Constanţa SITREB S.A. Covasna TRESOL COORDINATION S.A. Covasna TRISTAR STEEL S.A. Dâmboviţa PROCOR SA Dâmboviţa FINANCE INVEST SA Dolj MEDIA SUD MANAGEMENT SA Dolj LINEDO SA Galaţi LYRA TOUR SOCIETATE PE ACŢIUNI Galaţi SZEKELY-HUN INVEST SA Harghita EXTERDATA S.A. Iaşi IT & CONSULTING PLAZZA SA Iaşi KONSENT S.A. Iaşi IMOSTRATEGY S.A. Maramureş PRIMA GAS GROUP SA Prahova SENERA PHARMA MEDICAL S.A. Satu Mare ENCONGRUP SA Sibiu UNIVERSAL BUSINESS SA Sibiu DINAMIC & INTELLIGENT TEAM S.A. Teleorman SOYUZ COMPONENTS S.A. Timiş MECANEXIM SERV S.A. Vâlcea VETNOR TRANS SOCIETATE PE ACŢIUNI Vâlcea HEALTHY LEADER S.A. Bucureşti MAXIM CONSTRUCT IMOBILE S.A. Bucureşti VIDIAVI COMPANY S.A. Bucureşti MANAGEMENT BUSINESS LINE TECHNOLOGY S.A. Bucureşti CIMA DATA ANALYTICS S.A. Bucureşti SMÎRDAN IMOBILIARE S.A. Bucureşti GLOBAL PROPERTY RESEARCH S.A. Bucureşti MOTRAKER INVEST SA Bucureşti RED – SERVICII INTEGRATE SA Bucureşti BRP ENERGY CONSULTING SA Bucureşti DIGINET SA Bucureşti CASA CAPSA SA Bucureşti EUROIMOB SA Bucureşti FIRST ALFA TELECOM SA Bucureşti MBM PHEN HOLDING S.A. Bucureşti GALERIA RISTORANTE DEL TEATRO S.A. Bihor ETHOS HOUSE INVESTMENTS S.A. Bucureşti NBC REAL INVEST SA Bucureşti ENER CONSTRUCTION AND INDUSTRY SA Bucureşti DUNĂREA ONLINE S.A. Argeş BREASLA AGRICULTORILOR S.A. Bucureşti GENERAL RENTING SOLUTIONS S.A. Argeş EURO CLASIC CONSTRUCT S.A. Argeş DKD RENTING SERVICES S.A. Argeş GLOBAL FIRST MANAGEMENT S.A. Argeş TECHNO DOPO TOTAL S.A. Argeş BOGDALILEX TRANS S.A. Argeş CAR SYSTEM ARGES SOCIETATE PE ACŢIUNI Argeş INSTAL EXPERT SA Bacău WOOLLANDIA SA Bacău GIRONAP PROD SA Bacău LEONARDO SHOES MARKET S.A. Bihor LEONARDO TRADING S.A. Bihor ISABELLA COSMETICE S.A. Bihor GRAND BAZAR STOCK HOUSE CONCEPT S.A. Bihor LEONARDO CALZATURE & PELLETTERIE S.A. Bihor ACORD CONSTRUCT ALT S.A. Bistriţa-Năsăud ALOMIX ASSETS S.A. Bistriţa-Năsăud ALIANŢA HOTELS S.A. Bistriţa-Năsăud ACTAEON INVEST S.A. Braşov CONSULTING & MANAGEMENT A.P. S.A. Braşov B.T.C. FITTINGS S.A. Braşov CEOWOLF S.A. Braşov I.Q.X. ENTERPRISE S.A. Braşov RENANIA AGROINVEST S.A. Braşov GARDA-TEZAUR S.A. Braşov CISIMA INVEST S.A. Braşov MEGO BÎRSA S.A. Braşov BRAVCOD S.A. Braşov AUTO NOVEX SA Braşov DINORAM SA Braşov TRANSILVANIA RESIDENTIAL SA Braşov SERAPIS IFM S.A. Braşov EUROCLINICA TINO SA Braşov MARIDAN GRUP SA Braşov ACTIVA CONSTRUCTII SA Braşov BETTYWELL S.A. Braşov GLIA SA Brăila BIDELCRAM INVESTMENT SA Brăila EDMIRSON CLUB S.A. Brăila MAGICEREAL S.A. Brăila REAL CONSULTING SA Brăila CROPMEGA ASIG SA Brăila CAM SA Brăila SUREXCOMP S.A. Brăila BEDAMIRO HOLDING PARCĂRI CONSTRUCT S.A. Buzău ROWATER NET S.A. Buzău AGRA SA Buzău AGROSUD SA Buzău AGRICULTURA VECHE SA Buzău ROMET WATER 1928 SA Buzău ANODIN ASSETS S.A. Cluj ALIANŢA ASSETS S.A. Cluj MBB COMIND S.A. Cluj ACHIO INVEST S.A. Cluj INWEST IMW S.A. Cluj TBT RO SA Cluj HCT TRONIC S.A. Cluj UNELMA S.A. Constanţa BLACK WATERS S.A. Constanţa PRODEXPORT LOGISTICS S.A. Constanţa POMACOST SA Constanţa EUROTRANZIT 2000 S.A. Constanţa HOLIDAY TOUR SA Constanţa FIVE-HOLDING SA Constanţa NISIPURI SA Constanţa OSTROVIT SA Constanţa NUNTA ZAMFIREI SA Constanţa MARENA TRADING 2001 SA Constanţa ŞANTIERUL NAVAL BUTA & CO SA Constanţa GLOBUS-PROD SA Constanţa MACNAV SA Constanţa COMAT CONSTANTA SA Constanţa CONDEMAR SA Constanţa GRUP MEDIA SUD CĂLĂTORI S.A. Constanţa METAL LINE AUTOMATIC S.A. Constanţa ARGENTA INSTALAŢII S.A. Constanţa WATER POWER ENERGY S.A. Constanţa LE MOGUL INVESTMENT S.A. Constanţa GECOM TRADE INVEST SA Constanţa VLR VALUE INVESTMENT S.A. Constanţa DELTA SENTIERI S.A. Constanţa NEW HOME CONSTRUCT SA Constanţa NEW OPEN SECTOR SA Constanţa MARCOSTAR CONSTRUCT STIL SA Constanţa EUROCONSTRUCT CONSULTING SA Constanţa MILLENIUM GLOBAL DEVELOPMENT SA Constanţa VANCLUSE INVEST SA Constanţa AQUALAND SA Constanţa AVANTECH CONT SA Constanţa DEP CONSULTING MANAGEMENT SA Constanţa PRACTIC CENTER SA Constanţa RECYCLING MAT S.A. Constanţa AQUA INVEST S.A. Constanţa SETA SOUTH EAST TRADING AGENCY SA Constanţa MEGA-VET & PET S.A. Constanţa OPPENHEIM S.A. Covasna C.S.I. CARPATIAN SPORTTOURISM & INVESTMENT SA Covasna STORMER SA Covasna ALUIMOB SA Covasna IGO SA GAESTI Dâmboviţa IND-COREALIS S.A. Dolj MSF ART IMOB S.A. Dolj SMART OLTENIA SA Dolj SPIACT CRAIOVA S.A. Dolj FINE EXCLUSIVE EVENTS S.A. Dolj GEOCHIS SA Galaţi PROSANIO SA Galaţi CITY INVEST SA Galaţi REVAN COM SA Galaţi LINEAS TRADE SA Galaţi AMICOSOTTIS SA Galaţi EPSOMATIC SA Galaţi FIMANSAT SA Galaţi DELMATO GRUP SA Galaţi BRAN OIL SA Galaţi LIBRON CONSULTING SA Galaţi ZORDER BIG SA Galaţi GORAS CONSULTING SA Galaţi GROVAL TRADE SA Galaţi CIBROSAT SA Galaţi AMIRASTAR TRADING SA Galaţi ALFALINE SA Galaţi SCOP LINE SA Galaţi ARCIF AG S.A. Galaţi DEBROCONS SA Galaţi AMATTIS SA Galaţi MATTERA COM SA Galaţi DUNINVEST COMPANY SOCIETATE PE ACŢIUNI Galaţi METALTRANS SOCIETATE PE ACŢIUNI Galaţi SMART METERING SERVICES S.A. Gorj ZONAL MEDIA SA Gorj ASOCIATION STE-DOR FINANCE S.A. Hunedoara GEROM REAL ESTATE S.A. Hunedoara AGROPAN OYL SA Ialomiţa ESENTRO SA Iaşi IMPERATIV S.A. Maramureş GLOBAL MEDIA TRUST S.A. Maramureş AUTOMATIC-GRUP. SA Maramureş ROMSALSERV SA Maramureş LONG PROJECT S.A. Maramureş ALPHA PROJECT TEHNOLOGY SA Mehedinţi WILDFARM S.A. Mureş NORDLAND SA Mureş ROSENBERG SA Mureş WILDFARM HOLDING S.A. Mureş INFO TOTAL PRESS S.A. Neamţ GRUPUL DE FIRME TCE 3 BRAZI S.A. Neamţ HORTICOM SA Neamţ UTILIS GLOBAL SOCIETATE PE ACŢIUNI Prahova SIRO PROCONSULT S.A. Prahova VIALIS ENGINEERING S.A. Prahova PRINVEST SA Prahova MAHO PROCONSULT SA Prahova AUSFLUGSBUTLER.DE S.A. Sibiu AGRO HEMP SA Sibiu REMIT SA Sibiu GRUPUL DE CONSULTANŢĂ INVESTEXPERT SA Sibiu FUN GROUP SA Sibiu BUCOVINA VEHICLES SA Suceava FERMA SALCIA S.A. Teleorman PREMIVET SA Teleorman TEL DRUM SA Teleorman COMIXT SA Teleorman ZOOVEG 2010 S.A. Teleorman FUTURE INTERNATIONAL ZONE S.A. Timiş COMPAGNIA DI SVILUPPO ITAL S.A. Timiş ECO LAND S.A. Timiş FIRST DEA REAL ESTATE S.A. Timiş ROMETRA SA Timiş RCTEAM SA Timiş PEXALFIN SA Vaslui ELINCOM S.A. Vâlcea EDITHON PROIECT SA Vrancea PLANET ASSET MANAGEMENT S.A. Bucureşti GLASS WINTER S.A. Bucureşti GREYWING DEVELOPMENT S.A. Bucureşti ELTRIX SOLUTIONS S.A. Bucureşti SIMEDO CONSTRUCT S.A. Bucureşti PROFIT.RO PUBLISHING S.A. Bucureşti SOLUŢII COMPLETE ÎN ENERGIE S.C.E. S.A. Bucureşti HIGH SORTING S.A. Bucureşti CINTA ENERGY S.A. Bucureşti SOHO DEVELOPER & CONTRACTOR S.A. Bucureşti SOLID MANAGEMENT BUSINESS S.A. Bucureşti ITALO CONVEST SA Bucureşti OMNIDATA SA Bucureşti HELVETIA HAUS RESORT SA Bucureşti ZF ZEMFAG SA Bucureşti VAMIBERO HOLDING SA Bucureşti ECO HEATING INNOVATION SA Bucureşti CIGA ENERGY SA Bucureşti DUGOIASU CONSTRUCT SA Bucureşti BURSA DE CREANTE S.M.C. SA Bucureşti I-CLAIMS SERVICES SA Bucureşti VALSA CONSULTING SA Bucureşti GECA SA Bucureşti M.C.C. HOLDING INVEST SA Bucureşti SETRACO HOLDING SA Bucureşti DECEBAL TOWER IMOBILIARE S.A. Bucureşti WINS CONSTRUCT PROJECT S.A. Bucureşti MSC OPERATIONAL S.A. Bucureşti ODIN MANAGEMENT S.A. Bucureşti BIO CHEMICALS TRADING S.A. Bucureşti MEGA ROM STAR’94 SA Bucureşti SOCIETATEA DE CONSTRUCŢII DRUMURI ŞI AUTOSTRĂZI S.A. Bucureşti MIDARO DEVELOPMENT & CONSTRUCT S.A. Bucureşti MILEDA VILLAGE CONSTRUCT S.A. Bucureşti ECOSERVICE EXPERT SA Bucureşti DAMIRO WEST CONSTRUCT S.A. Bucureşti DANRO INVEST & CONSTRUCT S.A. Bucureşti MERCEDES-BENZ LEASING IFN SA Bucureşti AGROPRODSTAR SA Bucureşti INTREPRINDEREA DE STUDII SI CERCETARI ENERGETICE SA Bucureşti NOVOPLAST SA Bucureşti EUROSYNAPSE SA Bucureşti SERE BB INTERNATIONAL SA Bucureşti GCIT – GESTIUNE SI CONSULTANTA IT S.A. Bucureşti STANDARD IDEAL CONSULTING SA Bucureşti AUTOVIT SA Bucureşti COMPANIA DE SERVICII ŞI CONSULTANŢĂ SA Bucureşti HABITAT SI AMBIENT SA Bucureşti COMPANIA DE TUTUN ŞI ZIARE SA Bucureşti O & M GIULIA GRUP S.A. Braşov OBSIDIAN INVEST S.A. Iaşi 121 COMMUNICATION SA Bucureşti XALANDINE PROSPECTIUNI S.A. Bucureşti PROJECT REAL ESTATE CONSTRUCT S.A. Bucureşti GLOBAL BUSINESS & INVESTMENTS S.A. Bucureşti GRAMPET SA Bucureşti ECO SUD S.A. Bucureşti STILMONDO NOVALINE SA Bucureşti ARTEXIM MONDOPAL SA Bucureşti ROSAL GRUP SA Bucureşti ICON CORPORATION CONSULTANT ENERGY DESIGN S.A. Bucureşti LETOROVA ENERGI CONSTRUCT HOLDING S.A. Bucureşti STRATEGIES-RESEARCH-INVESTMENTS INTERNATIONAL S.A. Bucureşti BUSINESS MEDICAL INVESTMENT S.A. Bucureşti EUROPEAN STOCK FIDUCIARY S.A. Bucureşti RANIVA CONSTRUCT S.A. Bucureşti VITALIS EXPERT S.A. Bucureşti DANUBE METAL CONSTRUCT SA Bucureşti ROMTRUST PRINTERS SA Bucureşti T&M BROTHER’S AFFAIRS S.A. Bucureşti P B F PREFABRICATE SA Bucureşti ATTECCO CLUB SA Bucureşti BIOLOGIC SOLUTIONS S.A. Bucureşti MON PLAISIR SERVICII SA Bucureşti WORLD TRADE CENTER MANAGEMENT ROMANIA SA Bucureşti FERMA RĂZEŞILOR SA Bucureşti SLOT MONITOR S.A. Bucureşti TRITON INVEST ADVISORS S.A. Bucureşti MAJESTIC TOURISM SA Bucureşti CLUBUL VINULUI SA Bucureşti VIS ENGINEERING SA Bucureşti NEI CO GRUP SA Bucureşti MEFIN BUCURESTI SA Bucureşti TITAN TRACO SA Bucureşti PRODAS HOLDING SA Bucureşti ROMWOOD SA Bucureşti MANAGEMENT OBJECTIVES S.A. Bucureşti IMOBILIARA EL PARQUE SA Bucureşti REZIDENT COM SA Bucureşti EURO MARKET SERVICES SA Bucureşti KENBOO IMPORT-EXPORT SA Bucureşti SWORDFISH ADVISORY SERVICES S.A. Bucureşti GCA – RECUPERARI DEBITE SA Bucureşti UNIVERSAL PREMIUM AQUA S.A. Bucureşti PANIPAT IRIS SA Bucureşti EURO IRIS SA Bucureşti ICME ECAB SA Bucureşti INTERMODA DESIGN S.A. Ilfov GABROVENI PARTNERS S.A. Ilfov GREEN LAND S.A. Ilfov GLOBAL RAIL S.A. Ilfov BUZĂU PARTNERS S.A. Ilfov NORTHSIDE INVESTMENTS SA Ilfov STOP & SHOP SQUARE SA Ilfov ECOREC SA Ilfov AGRO SIRENA S.A. Arad ATM INDUSTRIA SA Ilfov G & R GLOBALS PROMOTION SA Arad IMOBDA SA Arad MANAGEMENT NFR SA Bucureşti VOX SA Bucureşti NECC Telecom Romania S.A. Bucureşti PRODEXPORT SA Bucureşti ATHENAEUM CONSTRUCT SA Bucureşti AVICOLA CIOCANESTI SA Călăraşi CRILUDIA AGROLAND S.A. Giurgiu PAZĂ PUBLICĂ GIURGIU SA Giurgiu OCTOPUS CONSULTING S.A. Ilfov BERTONI CONSTRUCT S.A. Ilfov ECHO BUILDING PROJECT S.A. Ilfov BUCEGI INVEST S.A. Ilfov ALPSIROM BETA S.A. Ilfov MIDWAY DEVELOPMENT SA Ilfov UNICOM TRANZIT SA Ilfov PENTACON SA Ilfov TITAN MAR SA Ilfov AIRPORT PLAZA SA Ilfov SEMTEST SA Ilfov ILFOVEANA SA Ilfov CERES ALCOHOL TRADING SA Ilfov ROBINSON COMPANY GRUP SA Ilfov MUNIROM SA Ilfov MICRO PROD SA Ilfov LEADER INTERNATIONAL SA Ilfov PHOENIX IMAGISTIC S.A. Alba TEHNO PLAST SA Alba

Societatea IFN ÎMPRUMUT S.A. a fost ștearsa din lista inițială furnizata de RECOM ca urmare a informatiilor de mai jos furnizate de Registrul Comerțului:

„Societatea IFN ÎMPRUMUT S.A., număr de ordine în registrul comerţului J40/8436/2017, cod unic de înregistrare 37700569, a fost înscrisă cu acţiuni la purtător, în registrul comerţului computerizat ţinut de Oficiul Registrului Comerţului de pe lângă Tribunalul Bucureşti, prin cererea de înregistrare nr. 219949/25.05.2017 admisă prin rezoluţia nr. 74318/06.06.2017.

Prin înregistrarea din oficiu nr. 448300 din data de 26.07.2017, se îndreaptă eroarea materială din registrul comertului computerizat şi din rezoluţia nr. 74318/06.06.2017 cu privire la tipul acţiunilor în sensul că în loc de 1000000 acţiuni la purtător se înscriu 1000000 acţiuni nominative potrivit documentelor depuse în susţinerea cererii de înregistrare nr. 219949/25.05.2017.”